Malema, Ndlozi se verhoor lank uitgestel | Maroela Media
Julius Malema, leier van die EFF, en Mbuyiseni Ndlozi, EFF-LP, se verhoor op 'n aanklag van aanranding is tot volgende jaar uitgestel.
Die verhoor is tot 9, 10 en 11 Maart 2021 uitgestel. Lt.kol. Johan Venter, die SAPD-kolonel wat na bewering aangerand is, het tydens die hofverrigtinge vroeër die week getuig.
Venter, wat vir die polisie se presidensiële beskermingseenheid werk, het onder meer getuig hy het op die dag van die begrafnis by die hoofingang by die begraafplaas diens gedoen. Malema, wie se voertuig volgens Venter nie 'n sigbare permit gehad het nie, het aangedring op toegang tot die begraafplaas.
Venter het getuig dat hy in geen stadium die beskuldigdes of die bestuurder van hul motor uitgelok het nie. Beeldmateriaal van die voorval is ook in die hof gespeel.
"Dit is 'n baie ernstige oortreding om 'n polisieman in uniform aan te rand. Malema is verder ook 'n lid van die parlement en moet dus 'n voorbeeld stel vir sy volgelinge en die publiek," het Monique Taute, hoof van veldtogte by AfriForum, gesê.
"Ons land het reeds 'n groot probleem as dit kom by geweld en daarom is dit belangrik dat politici verantwoording moet doen indien hulle hul skuldig maak aan hierdie tipe gedrag."
Mal-emma 'n voorbeeld wees? Ag nee asb ek gaan van my stoel af val! Ja hy stel 'n voorbeeld 'n BAIE swak 1! Hoop jou rieme word styf getrek Mal-emma en kie. Julle is mos bo die wet om links en regs klappe uit te deel en geweld aan te hits
Gaan nie veel hiervan kom nie…..kroonwild…..almal weet dit mos of hoe?
Nee wat, maak nes hulle wil. Het blykbaar ook iemand van Afriforum vanoggend in die hof gekarnuffel volgens ander nuusblaaie. Het ook reeds gister al gese die polisie-kolonel is 'n wit rassis. Nuutste storie is day hy sy regsverteenwoordigers gewaarsku het dat hulle loopbane in gevaar is sou hulle die saak verloor. LOL
Hierdie saak soos ander sake teen die EFF saak sal nooit in enige hof ooit aangehoor word nie. Hulle is verhewe bo die reg.